Pta-skool se naamsverandering goedgekeur | Maroela Media
Panyaza Lesufi, provinsiale LUR vir onderwys, het op Twitter bevestig die skool sal voortaan as Rietondale Secondary School bekend staan. "My missie in die lewe is om alles te verander wat dié man Verwoerd aan ons onderwysstelsel aangerig het. Ander name soos Jan Smuts sal ook verwyder word. #NomorHoërskoolHFVerwoerd."
Olga Veldsman, voorsitter van die skool se beheerliggaam, het in Maart 2018 aan Maroela Media gesê daar is 'n paar name op 'n kortlys geplaas wat aan die departement van onderwys gestuur is vir goedkeuring. Die skool het sedert 19 Februarie 2018 voorstelle vir 'n nuwe naam ingevorder en die proses is op 19 Maart 2018 afgesluit.
"Leerlinge, onderwysers, ouers, oudleerlinge en die gemeenskap kon voorstelle vir 'n nuwe naam vir die skool maak," het sy in daardie stadium gesê.
Veldsman het benadruk dat die skool en die beheerliggaam verbind is tot die waardes en doelwitte wat deur die onderwysdepartement uiteengesit word. "Die skool het oor baie jare bewys dat ons ten volle toegewyd is om ons gemeenskap te dien in 'n geïntegreerde en nierassige samelewing. Die belangrikheid van dié transformasie vir ons skool, ons kinders en die gemeenskap as 'n geheel, kan nie genoeg beklemtoon word nie," het sy bygevoeg.
Hoërskool Hendrik Verwoerd se beheerliggaam het 'n verklaring met die voorneme om die skool se naam te verander reeds in Julie 2016 by die onderwysdepartement ingedien. Die onderwysdepartement het die skool se aansoek in Februarie 2017 goedgekeur maar die skoolhoof, Hennie du Toit, het in dieselfde jaar besluit om af te tree.
Volgens Veldsman het die skoolbeheerliggaam besef sy aftrede sou 'n reuse-impak op die skool en die gemeenskap hê. "Groot veranderinge gaan gewoonlik met 'n tydperk van onsekerheid gepaard. Vir die skool om 'n nuwe karakter rondom 'n nuwe naam te bou sal sterk leierskap van 'n hoof en die hele skoolbeheerliggaam as 'n eenheid vereis en daarom was dit vir die beheerliggaam belangrik om eers te wag totdat 'n nuwe hoof aangestel is," het sy toe gesê.
Net geld mors. Hou op aan gaan oor stupid name. On geag wat die naam is dit bly dieselle skool. Die geld kon gebruik geword het vir soveel beter goed
Jaaaa ou pantaza ons hoor jou maar Verwoerd was nie so korrup soos jou regering nie Gaan aan ou geote jy sal eendag jou allie ook sien Gee liewer aandag aan al die swak skole wat jy beheer Terloops het almal al boeke gekry
My wens is dat Gauteng Department van Onderwys met alles so vining en suksesvol sal wees as wat hulle op naamsveranderinge reaggeer.
Siestog als wat blank is en was is n bedreiging vir hulle?as jy iets opgevoeter wil he gee dit net vir sekere van ons landsburgers hul weet hoe om op te mors!!!